钦定古今图书集成/方舆汇编/职方典/第1199卷 > 《送胡主事榷荆州》唐·顺之
## 钦定古今图书集成/方舆汇编/职方典/第1199卷 > 《送胡主事榷荆州》唐·顺之

南州饶齿革，此去岂徒然。言征《山海》赋，用助《水衡》钱。
井邑千金市，江门百丈船。锥刀未可笔，宽大见君贤。

《府志左传》：巴蔓子，巴东人，为巴国将，请师于楚，许以
三城。楚王业已救之，使人请其城，蔓子曰：“藉楚之灵，
克济祸难，诚许楚王，城可持我首以偿城，不可得也。”
遂自刎。使者持首以献楚王，楚王曰：“使吾得臣如巴
蔓子者，需城何为？”乃以上卿之礼葬之。巴人亦葬骸
如其礼。

伍举一曰湫，举，参之子，为楚大夫。灵王为章华之台，
与举升焉，曰：“台美。”举曰：“美而亡政。”王会诸侯于申以
举，言用桓公礼。王有骄色，举谏之。

初，灵王为令尹，王旌以田申无宇断之，曰：“一国两君，
其谁堪之？”及灵王时，无宇执亡人于章华之宫，谏曰：
“弃疾在外，郑丹在内，君其少戒！”

屈原有贤姊，闻原放逐，亦来归，喻令自宽。其乡人冀
其见从，因名姊归，即《离骚》所谓“女媭婵媛以詈余”也。
原庙东北有媭庙。

野辩女昭氏之妻也。郑简公使大夫聘于荆，至狭路，
有一妇人乘车与大夫毂击，而折大夫车轴，大夫怒将执而鞭之。妇人曰：“君子不迁怒，不贰过。今于狭路
之中，妾避之已亟矣，而子大夫之仆不肯少引，是以
败子大夫之车而反执妾，岂不迁怒哉？既不怒仆而
反怒妾，岂不贰过哉？”

建武中，公孙述遣田戎据荆州，汉将兵会岑彭伐蜀，
破其浮桥，遂入江关，留守彝陵。

《后汉书刘昆传》：光武建武二十二年，昆为江陵令。时
江陵有火灾，昆辄向火叩头，降雨止风。后为弘农守，
崤渑驿道多虎灾，行旅不通。昆仕至三年，仁化大行，
虎负子渡河。征代杜林为光禄勋，召问昆曰：“‘前在江
陵，反风灭火，后守弘农，虎北渡河。行何德政而致是’？
昆对曰：‘偶然耳’。帝叹曰：‘此长者之言也’。”

《郭贺传》：贺字乔卿，光武建武中，拜荆州刺史，百姓歌
之曰：“厥德仁明郭乔卿，忠正朝廷上下平。”显宗至南
阳，特见嗟叹，赐以三公服黼黻冕旒，敕行部去襜帷，
令人见其容服，以章有德。

《谢彝吾传》：彝吾字尧卿，举孝廉，迁荆州刺史。行郡始
到南阳，会章帝巡狩，驾幸鲁阳，有诏敕荆州刺史入
传录见囚徒，诫长史勿废旧仪，朕将览焉。上临西厢
南面，彝吾处东厢，分帷隔中央。彝吾所决三百馀事，
事与上合。上叹息曰：使州刺史尽如此者，朕不忧天
下矣。

《杨震传》：震字伯起，安帝永初中，大将军邓骘闻其贤，
举茂才，四迁至荆州刺史，屡彰政绩，改东莱守，道经
昌邑，时令王密乃前荆州所举茂才也，夜怀金遗之，
震曰：“故人知君，君何不知故人？”密曰：“暮夜无知。震曰：
‘天知地知，子知我知，何谓无知？密惭而去’。”

《李固传》：“固字子坚，南郑人，司徒郃之子也。永和中，荆
南盗起，以固为荆州刺史。固到郡，遣使劳问境内，赦
其旧衅，与之更始。贼帅夏密等敛其魁党六百馀人，
自缚归首，固皆原之遣还，使自相招集，开示威法。半
岁间，馀党悉降，州内宴然。”

《胡爽传》：“爽为南郡主簿。延熹五年冬十月，武陵蛮反，
寇江陵，太守李肃走，爽叩马谏曰：‘蛮见郡无备，故敢
乘间而进。明府为国大臣，连城千里，举旗鸣鼓，应声
十万，奈何委符守之重为遁逃之人乎？肃杀爽而走。
后征肃弃市，复爽门闾，拜家一人为郎’。”

《赵岐传》：“‘岐字邠卿，后改字台卿。汉献帝兴平元年，诏
书征岐，会帝当还洛阳，先遣卫将军董承修理宫室，
岐谓承曰：今海内分崩，唯有荆州，境广地胜，西通巴
蜀，南当交趾。年糓独登，兵人差全。岐虽迫大命，犹志
报国家，欲自乘牛车，南说刘表，可使其身自将兵，来
卫朝廷，与将军并心同力，共奖王室’。承即奏遣岐使”
荆督租粮。岐至，刘表即遣兵诣洛阳，助修宫室，军资
委输，前后不绝。后以老病，遂留荆州。

《胡腾传》：延熹七年冬十月，帝如章陵。时公卿贵戚，车
骑万计，征求费役，不可胜纪。腾时为护驾从事，言曰：
“天子无外，乘舆所幸，即为京师。臣请以荆州刺史比
司隶校尉，臣自同都官从事。”帝从之，自是肃然，莫敢
干扰。

《度尚传》：“延熹五年，寇大起，尚书朱穆举尚才，擢为荆
州刺史。尚击贼大败之，降者数万人。其渠帅逃入山
谷，尚欲穷其巢穴，而兵士卤获既多，皆骄怠不可用。
尚乃令军中恣听射猎，兵士喜，尽出从禽。尚密遣人
焚营，尽燔其所积，因深自咎责，复慰之曰：‘贼帅宝货
甚多，傥能进攻，可尽得也’。众乃愤踊，秣马蓐食，径赴”
贼屯，遂大破之。出兵三年，群寇悉定。

《府志》：“献帝建安初，荆州童谣作谣曰：‘八九年间始欲
衰，至十三年无孑遗’。占为应。在刘表，华容女子妖言
作，忽啼呼曰：‘有大丧’。后刘表果死。又歌吟云：‘不意李
立为贵人’。无几，曹公以涿郡李立为荆州刺史。
刘表在荆州，与王粲登障山，见一冈不生百草，粲曰：
‘此必古冢，其人在世，服生礜石，热蒸出外，故草木焦
灭。凿’”看果墓礜石满茔。

《后汉书蒯越传》：“刘表为荆州刺史，时盗贼纵横，道路
梗塞，表入宜城，闻其经略，辟越及蒯良与谋。表谓越
曰：‘宗贼虽盛而众未附，若袁术因之，祸必至矣。吾欲
征兵，其策焉出’？越曰：理平者先仁义，理乱者先权谋。
兵不在多，贵乎得人。袁术骄而无谋，贼众率多贪暴，
使人怵之以利，必率众来。使君诛其无道，用其才能，
威德既行，襁负而至矣。兵集众附，南据江陵，北守襄
阳，荆州八郡，可传檄而定。公路虽至，无能为。”表曰：“善。”
乃使越诱宗贼及江夏贼张虎悉降，州境遂平。
《杜夔传》：夔以知音为雅乐郎，世乱奔荆州。刘表命与
孟曜为汉主合雅乐。乐备，表欲庭观之，夔谏曰：“今将
军号为天子，合乐而庭作之，无乃不可乎？”表纳其言
而止。

《蜀志》：“廖立，武陵临沅人。先主领荆州牧，辟为从事。年
未三十，擢为长沙太守。先主入蜀，诸葛亮镇荆土，孙
权遣使通好于亮，因问士人谁相经纬者，亮答曰：‘庞
统、廖立，楚之良材，当赞兴世业者也。建安二十年，权遣吕蒙奄袭南三郡，立脱身走，自归先主。先主素识
待之，不深责也，以为巴郡太守’。”

先主入蜀，廖化为前将军，随遣镇荆州。孙权袭荆州，
化为所得，乃佯死，夜携老母西行，会先主于秭归，见
之，命为宜都太守。

先主自樊南渡，遣关羽乘船数百艘会江陵。公引兵
收江南诸郡，主以公为襄阳太守。及孙权以荆州借
主，权欲进取益州，主止之，权不听，遣孙瑜率水军至
夏口，主不令军过，使公屯江陵，截止权军。二十年，主
入蜀，权令诸葛瑾求还荆州，主不肯，权遂置长沙、零
陵、桂阳三郡，公率兵尽逐之，权怒，遣吕蒙复置。主自
蜀亲至公安，屯兵油口。公屯兵益阳，与争三郡。鲁肃
将万人拒公，邀公相见，各驻兵百步外，公单刀赴会，
卒分湘水为界，以解长沙、江夏、桂阳以东属权，南郡、
零陵以西属蜀汉。二十四年，操遣曹仁与孙权相拒，
公袭攻仁于樊，仁使于禁、庞德等屯樊北。八月，大霖
雨，汉水大溢，平地数尺。公乘船就攻之，禁等七军皆
没，穷迫出降，斩庞德以徇。公威震华夏。操议避其锐，
徙许都。

张飞从先主入荆州曹操破襄阳追先主至当阳之
长坂弃妻子走使飞将二十骑殿后飞据水断桥瞋
目横矛叱之曰：“我张翼德也。可来共决死战”无敢近
者先主定江南以飞为宜都太守。

《吴志》：“鲁肃为吴奋武校尉，尝屯兵监利，至今名其地
为鲁洑。”

陆抗，吴人逊之子。晋泰始九年为荆州牧。先是治乐
乡，都督信陵、西陵、彝道、公安诸军事，上陈时宜十七
疏，吴主不纳。及步阐叛，据城降晋，晋遣将为阐援，抗
敕西陵诸军筑严围，内以围阐，外以御晋兵，拔取西
陵，诛阐等十馀人，援兵皆引军还。吴主加抗都督。九
年，以抗为荆州牧。十年，抗病，上疏言：“臣死之后，乞以
西方为属，诸王幼冲无用，以妨要害。”及卒，吴使其子
宴景等分将其兵。

《晋书羊祜传》：“祜字叔子，泰山南城人，蔡邕外孙也。晋
武帝代魏，以祐为都督荆州诸军事，甚得江汉间心。
降者欲去，皆听之，垦田八百馀顷。始至军，无百日粮，
及季年乃有十年之积。在军尝轻裘缓带，身不披甲，
铃阁之下，侍卫不过十数人。时自石城以西尽为晋
有，人有掠吴中儿为俘者，祜遣送还其家。每会众江”
沔游猎，常止晋地。若禽兽先为吴人所伤而为晋兵
所得者，皆封还之。于是吴人称为“羊公”，不之名也。又
其都督荆州时，长史丧官，后人皆恶旧府而毁坏之。
祜以死生有命，非由居室，普加断禁。

《杜预传》：羊祜卒，拜预镇南大将军，都督荆州诸军事。
预在镇讲武修学，置屯据要，激水灌田，多方设施，公
私俱蒙其利，庶众赖之，相与号曰“杜父。”

《王濬传》：“‘咸宁四年，濬为巴东监军，自表伐吴。濬先作
大筏数十，方百馀步，缚草为人，被甲持杖，令善水者
以筏先行，遇吴人所置铁锥，辄著筏去。又作火炬长
丈馀，大数十围，灌以麻油，遇锁，融液断绝。二月庚申，
遂克西陵荆门等道。濬至西陵，杜预曰：濬已得建平，
则顺流长驱，不宜受制于我’。遂与书曰：‘足下既摧其
西藩，便当径取建业，讨累世之逋寇，释吴人于涂炭，
振旅还都，亦旷世一事也’。”分兵益濬濬，士卒八万，方
舟百里，鼓噪入于石头，吴主皓降。

《刘弘传》：“弘字和季，沛国人。太安中，持节南蛮校尉、荆
州刺史，讨张昌，斩之。时流民在荆州者十馀万户，羁
旅贫乏，多为盗贼，弘大给其田及种粮，擢其贤才，随
资叙用，流民遂安。永兴二年，陈敏据江东，太宰颙以
张光帅步骑讨敏，弘遣陶侃屯夏口，应詹督水军继
之。侃与敏同郡，又同岁举吏。或谓弘曰：‘侃脱有异志，
则荆州无东门矣’。”弘曰：“侃之忠能，吾得之已久，必无
是也。”侃闻之，遣子诣洪以自固，弘引为参军，资而遣
之，曰：“匹夫之交，尚不负心，况大丈夫乎！”时天下大乱，
弘专督江汉，威行南服，事成，则曰“某人之功。”如败，则
曰“老子之罪。”每有兴废，辄手书丁宁款密，人皆感悦，
争赴之，咸曰：“得刘公一纸书，贤于十《部从事》。”

《周访传》：“元帝大兴二年，访为荆州刺史。先是王敦以
从弟廙刺荆州，将吏不服，遂迎杜曾等以叛。建武元
年，访讨平之。廙至荆，多杀将佐，责皇甫方回不诣己，
收斩之，士民怨望。帝征廙为散骑常侍，以访代王敦
忌访威名，欲自领荆州，以手书譬解，并遗玉碗玉环，
以申厚意。访投之地曰：‘吾岂贾竖，可以宝悦耶？访知’”
敦有不臣之心，私常切齿，欲阴图之。敦由是终访之
世，未敢为逆。

《陶侃传》：“侃字士行，鄱阳人。时新野王歆督荆州，为政
严急。义阳蛮张昌聚党为乱，荆州都督刘弘以侃为
大都护，讨昌破之。侃在州无事，辄朝运百甓于斋外，
暮运于斋内。人问其故，答曰：‘吾方致力中原，过尔优
逸，恐不堪事，故习劳耳。及敦败，侃复镇荆州，士女相
庆，侃终日敛膝危坐，军府众事，检摄无遗，未尝少闲《罗含传》：“含字君章，耒阳人。康帝间，为荆州功曹，后迁
宜都太守。含幼孤，养于叔母朱氏。尝昼梦五色文鸟
飞入口中，自玆藻思日新。太守谢尚称为湘中之琳
琅，桓温亦谓其为江左之秀。含在官，有百鸟栖于庭。
及归荆州，宅阶庭忽兰菊丛生，人谓德行之感。”
《桓温传》：“初庾翼病，表子方之为荆州刺史”，委以后任。
及卒，朝议以诸庾世在西藩，人情所向，欲从其请。何
充曰：“‘荆楚，国之西门，户口百万，得人则中原可定，失
人则社稷可忧，陆抗所谓存则吴存，亡则吴亡’者也，
岂可以白面少年当之哉！”桓温英略过人，有文武器
干，西夏之任无出温者，乃以温都督荆、梁等州军事。
丹阳尹刘惔每奇温才，然知其有不臣之志，谓会稽
王昱曰：“温不可使居形胜之地，其位号常宜抑之。”
《习凿齿传》：凿齿为桓温所器，自州从事，岁中三转治
中，谢笺曰：“不遇明公，荆州老从事耳。”

《桓石虔传》：石虔有才干，趫健绝伦。随父豁在荆州，于
猎围中见猛兽被数箭而伏，诸督将素知其勇，戏令
拔箭。石虔急往，拔一箭，猛兽踞跃，石虔一跳，高于猛
兽，复拔一箭而归。

《府志》：“桓石民为荆州，镇上明，百姓忽作歌曰：‘黄昙英，
扬州大佛来上明’。”顷之，石民死，王忱为荆州。忱小字
佛大。

殷仲堪在荆州，童谣作曰：“芒笼目，绳缚腹。殷当败，桓
当复。”后殷败，桓元遂有荆州。

《晋书魏咏之传》：太元中，咏之为荆州主簿。尝见桓元
既出，元鄙其精神不隽，谓坐客曰：“神庸而貌伟，不成
令器。”竟不调而遣。咏之早与刘裕游款，及元篡位，协
赞议谋。元败，寻转荆州刺史。

《殷仲堪传》：孝武时，仲堪为荆州刺史，镇江陵。先是，仲
堪游江滨，见流棺葬之。旬日间，沟起，忽为岸，有人自
称徐伯元，仲堪问故，对曰：“水中有岸，其名为洲，君其
为荆州乎？”及刺荆，病者尝自为诊脉分药，值岁俭脱
粟自甘，不治肴核，每诫子弟曰：勿以我任方州，失故
步也。贫者士之常，不得登枝而损其本。

《罗企生传》：“孝武太元中，殷仲堪镇江陵，引企生为功
曹。桓元攻仲堪，更以企生为谘议参军。仲堪多疑少
决，企生谓弟遵生曰：‘殷侯仁而无断，事必无成，成败
天也，吾当死生以之’。仲堪走，唯企生从焉。遵生谓曰：
‘家有老母，将欲何之？企生挥泪曰：‘今日之事，我必死
之。汝第奉养，不失子道，一门之中，有忠与孝，亦复何
恨’！遵生抱之愈急，仲堪于路待之，企生遥呼曰：‘生死
是同，愿少见待’’。”仲堪见企生无脱理，策马而去。兀至
荆州，人士无不诣者，企生独不往，而营理仲堪家。
《胡质传》：“质为荆州刺史，子威往省。及归，赐绢一疋。威
跪曰：‘大人清介，于何得此’？质曰：‘此吾俸馀，聊助汝粮
耳’。”

《府志》：“安帝元兴三年五月，江陵地生毛，大风拔木。桓
谦挟帝入江陵，刘毅率兵袭杀谦党，湖水为赤，乘舆
反正于江陵。荆、江二州界，村竹生实如麦。